Здравейте,


Синът ми живее във Франция от почти 6 години. Поддържахме известно време здравните му осигуровки в Бг, но в един момент преценихме, че той се осигурява здравно там и не е необходимо да плащаме и тук в България, тъй като ако е необходимо да се направи преглед тук би било много по-евтино отколкото да се плащат всеки месец здравни осигуровки.  

Сега от НАП му пращат писмо с искане да плати здравни осигуровки от 2018 г. насам.  

Имат ли право? Той така или иначе е с прекъснати здравноосигурителни права в България. Освен това има здравно осигуряване в страна от ЕС.


Благодаря ви за съдействието!




Здравни осигуравки в Бг на сина ми, който живее във Франция
===========================================================

 

Сърдечно ви благодаря адв. Митова!




Здравейте, г-жо Саламитова, 


съгласно чл. 40а от Закона за здравното осигуряване – българските граждани, които са длъжни да осигуряват себе си и пребивават в чужбина повече от 183 дни през една календарна година, могат да не заплащат здравноосигурителни вноски до края на съответната календарна година, смятано от датата на напускане на страната, и за всяка следваща календарна година след подадено заявление до Националната агенция за приходите. Здравноосигурителните права на лицата по ал. 1 след завръщането им в страната се възстановяват след изтичане на 6 последователни месеца, през които лицето е осигурявано по реда на чл. 40.  

 Извън случаите по ал. 2, здравноосигурителните права на лицата по ал. 1 след завръщането им в страната могат да се възстановят след еднократно заплащане на сума в размер на 12 здравноосигурителни вноски, определени по реда на чл. 29, ал. 3 върху минималния месечен размер на осигурителния доход за амоосигуряващите се лица, определен със Закона за бюджета на държавното обществено осигуряване към момента на внасянето на вноските.  

Моля, да обърнете внимание на следното – при завръщане в България лице, което се е осигурявало в друга държава членка, представя в териториалната дирекция (ТД) на НАП формуляр Е 104 и придобива здравноосигурителни права след обработването на формуляра.


По този начин не се налага да бъде следвана предписаната в Член 40а на Закона за здравното осигуряване процедура: осигуряване в течение на 6 последователни месеца, или еднократно заплащане на 12 здравноосигурителни вноски.  

В тази връзка препоръчвам да представите пред НАП документ от Франция, че синът Ви внася здравните си осигуровки там.


Поздрави,  

адв. Николина Митова  

тел. 0898 303092


